b'\n_START_ARTICLE_\nHMS Jamaica (44)\n_START_SECTION_\nPalvelus\n_START_PARAGRAPH_\nHMS Jamaica liitettiin palvelukseen otettaessa Kotilaivastoon ja se palveli l\xc3\xa4hes toisen maailmansodan loppuun saakka suojaten J\xc3\xa4\xc3\xa4meren saattueita. Poikkeuksena oli aluksen osallistuminen marraskuussa 1942 Pohjois-Afrikan maihinnousun Keskiseen ryhm\xc3\xa4\xc3\xa4n._NEWLINE_Joulukuun lopulla 1943 alus otti osaa Nordkapin taisteluun, jossa upotettiin Saksan laivaston taisteluristeilij\xc3\xa4 Scharnhorst. Juuri HMS Jamaica ampui ratkaisevan armoniskun antaneet torpedot._NEWLINE_Alus suojasi 1944 Norjan rannikolle tehtyj\xc3\xa4 tukialusosastojen hy\xc3\xb6kk\xc3\xa4yksi\xc3\xa4 J\xc3\xa4\xc3\xa4meren saattueiden v\xc3\xa4lill\xc3\xa4._NEWLINE_Toisen maailmansodan p\xc3\xa4\xc3\xa4tytty\xc3\xa4 HMS Jamaica siirrettiin syyskuussa 1945 It\xc3\xa4-Intian osaston 5. Risteilij\xc3\xa4viirikk\xc3\xb6\xc3\xb6n, kunnes se siirrettiin 1946 saman aseman 4. Risteilij\xc3\xa4viirikk\xc3\xb6\xc3\xb6n. Alus oli huollettavana marraskuusta 1947 elokuuhun 1948._NEWLINE_HMS Jamaica liitettiin palvelukseen palatessaan elokuussa 1948  Amerikan ja L\xc3\xa4nsi-Intian aseman 8.Risteilij\xc3\xa4viirikk\xc3\xb6\xc3\xb6n, josta se lainattiin 1949 5. Risteilij\xc3\xa4viirik\xc3\xb6lle Kauko-It\xc3\xa4\xc3\xa4n Korean sodan vuoksi. Alus palasi 27. helmikuuta 1951 Englantiin, jossa se sijoitettiin reserviin. Alus oli huollettavana 1953-1954, mink\xc3\xa4 j\xc3\xa4lkeen se liitettiin Kotilaivastoon sek\xc3\xa4 V\xc3\xa4limeren laivastoon._NEWLINE_HMS Jamaica poistettiin palveluksesta 20. marraskuuta 1957 Gairlochissa. Alus myytiin romutettavaksi Arnott Young Ltd:lle ja se saapui 20. joulukuuta 1960 Dalmuiriin romutettavaksi. Aluksen runko paloiteltiin 1962 Troonissa.'